ถอนฟันแล้วปวดมีวิธีบรรเทาอาการอย่างไรแล้วเหงือกที่ถอนเป็นสีดำเป็นเรื่องปกติไหมครับ
สวัสดีค่ะ หลังการถอนฟัน ควรปฏิบัติตัวดังนี้- กัดผ้าก๊อซไว้ประมาน 1 ชั่วโมง หากมีเลือดออกก็ให้กลืน ห้ามดูดแผลหรือเลือด และห้ามบ้วนน้ำหรือน้ำลาย เมื่อครบ 1 ชั่วโมง ให้นำผ้าก๊อซออก หากยังมีเลือดไหลอยู่ ให้เปลี่ยนอันใหม่แล้วกัดต่อ- งดบ้วนน้ำและน้ำลายต่อหลังจากถอนฟันไปแล้ว 2-5 ชั่วโมง- งดสูบบุหรี่หรือทานเครื่องดื่มแอลกฮอล์ 24 ชั่วโมง- ใน 24 ชั่วโมงแรกควรงดการแปรงฟันไปก่อน และหลีกเลี่ยงการแปรงฟันตรงบริเวณที่ถอนฟันนาน อีก 1-2 วัน- หากปวด ให้ใช้เจลประคบเย็นตรงบริเวณที่บวมและปวด และอาจทานยาแก้ปวด เช่น พาราเซตามอล ไอบูโพรเฟน (หากเลือดหยุดไหลแล้ว) เป็นต้น- ควรงดการทานอาหารและเครื่องดื่มต่างๆ ไปก่อนจนกว่าเลือดจะหยุดไหล หากไม่มีเลือดออกแล้ว สามารถที่จะทานได้ โดยควรทานอาหารอ่อน อาหารที่นุ่ม ไม่แข็งหรือต้องเคี้ยวมากไป เพราะอาจทำให้ปวดมากขึ้นได้ ห้ามทานอาหารรสจัด ห้ามทานอาหารที่ร้อน สำหรับเครื่องดื่มเย็น สามารถที่จะดื่มได้ แต่ห้ามใช้หลอดดูด ให้ดื่มกับแก้วน้ำส่วนสีดำบริเวณเหงือกที่ถอน ก็คือก้อนเลือดที่แข็งตัวและปกคลุมอยู่ในเบ้าฟัน ซึ่งจะช่วยปกป้องกระดูกเบ้าฟันและปลายประสาทบริเวณนั้นไว้ ไม่ได้ถือว่าผิดปกติอะไรค่ะ โดยจะคงอยู่ไปนานเป็นสัปดาห์ จนกว่าเนื้อเยื่อจะเจริญงอกออกมาจนเต็มค่ะ ดังนั้น ห้ามไปเขี่ยหรือแปรงบริเวณที่เป็นสีดำดังกล่าวออกค่ะอย่างไรก็ตาม หากอาการปวดเป็นนานเกิน 5 วัน และปวดมากขึ้นเรื่อยๆ ก็ควรกลับไปพบทันตแพทย์เพื่อตรวจค่ะ เช่น อาจเกิดกระดูกเบ้าฟันอักเสบติดเชื้อ เป็นต้น